नुमानसिया
निर्देशांक: 41°48′35″N 2°26′39″W﻿ / ﻿41.809586°N 2.444258°W﻿ / 41.809586; -2.444258 नुमानसिया (स्पेनी भाषा में: Numancia) एक प्राचीन सेल्टिबेरियन (Celtiberian) आबादी का नाम है जिसके अवशेष गर्रे (Garray) की नगर पालिका में सेरो दे ला मुएला पहाड़ी पर मिले हैं जो उत्तरी सोरिया शहर से 7 कि० मी० की दूरी पर स्थित है। नुमानतिया सेल्टिबेरियन (Celtiberian) युद्धों में अपनी भूमिका के लिए प्रसिद्ध है। वर्ष 153 ई.पू. में नुमानतिया ने रोम के साथ अपने पहले गंभीर संघर्ष का अनुभव किया था। युद्ध के 20 साल बाद, वर्ष 133 ई.पू. में रोमन सीनेट ने शीपियो एमिलियानूस अफ्रिकानुस (Scipio Aemilianus Africanus) को नुमानतिया खत्म करने का काम दिया था। उसने 13 महीनों तक नुमानतियाइयों को अपने घेरे में ले रखा था। इससे नुमानतिया के लोग पूरी तरह से निराश और हताश हो गए। पराजय और अत्मसम्मान के बीच की मानसिक कशमकश के बाद नुमानतिया के वीर योद्धाओं ने हारकर दास बनने के बजाए शहर जला दिया और मुक्त मरने का निर्णय लिया, जो कि उस समय अपने आप में एक मिसाल थी।